ᱵᱤᱫᱟᱨ ᱦᱚᱱᱚᱛ

ᱵᱤᱫᱟᱨ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱚᱛᱱᱮᱛ ᱨᱩᱯ ᱛᱮᱫᱚ ᱱᱚᱣᱟ "ᱠᱨᱟᱣᱱ ᱚᱯᱷ ᱫᱤ ᱥᱴᱮᱴ" ᱥᱟᱞᱟᱜ ᱢᱮᱥᱟ ᱢᱤᱥᱤᱜ ᱠᱟᱱᱟ ᱾ ᱡᱟᱦᱟᱸ ᱫᱚ ᱱᱚᱣᱟ ᱩᱛᱚᱨ ᱯᱩᱨᱩᱵᱽ ᱨᱮ ᱢᱮᱱᱟᱜ-ᱟ ᱾ ᱱᱚᱶᱟ ᱨᱮᱱᱟᱜ ᱯᱩᱨᱩᱵᱽ ᱯᱟᱦᱴᱟ ᱨᱮᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱠᱟᱢᱨᱮᱰᱤ ᱟᱨ ᱥᱚᱝᱜᱟᱨᱮᱰᱤ ᱦᱚᱱᱚᱛ, ᱯᱩᱪᱷᱤᱢ ᱱᱟᱠᱷᱟ ᱨᱮᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱞᱟᱛᱩᱨ ᱟᱨ ᱩᱥᱢᱟᱱᱟᱵᱟᱫᱽ ᱦᱚᱱᱚᱛ ᱟᱨ ᱩᱛᱚᱨ ᱯᱟᱦᱴᱟ ᱨᱮᱫᱚ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱱᱟᱱᱫᱮᱰ ᱦᱚᱱᱚᱛ ᱟᱨ ᱫᱩᱠᱷᱤᱱ ᱱᱟᱠᱷᱟ ᱨᱮᱫᱚ ᱜᱩᱞᱵᱚᱨᱜᱟ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱵᱤᱫᱚᱨ ᱦᱚᱱᱚᱛ ᱫᱚ ᱢᱚᱬᱮ ᱜᱚᱴᱟᱝ ᱛᱟᱞᱩᱠᱟ ᱛᱮ, ᱚᱣᱨᱚᱫᱽ, ᱵᱚᱥᱚᱣᱠᱚᱞᱭᱟᱬ, ᱵᱷᱟᱞᱠᱤ, ᱵᱤᱫᱟᱨ ᱟᱨ ᱦᱩᱢᱱᱟᱵᱟᱫᱽ ᱠᱚ ᱤᱫᱤ ᱠᱟᱛᱮ ᱜᱚᱲᱦᱚᱱ ᱟᱠᱟᱱᱟ ᱾ ᱡᱟᱦᱟᱸᱨᱮ ᱵᱤᱫᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱠᱟᱱᱟ ᱾ ᱟᱨ ᱯᱮᱭᱟ ᱱᱟᱶᱟ ᱛᱟᱞᱩᱠᱟ ᱠᱚ, ᱦᱩᱞᱥᱳᱨ, ᱪᱤᱛᱜᱳᱯᱯᱟ ᱟᱨ ᱠᱚᱢᱞᱟᱱᱚᱜᱚᱨ ᱾ ᱵᱤᱫᱟᱨ ᱦᱚᱱᱚᱛ ᱨᱮ ᱱᱚᱣᱟ ᱫᱚ ᱮᱱᱮᱪ᱙ ᱟᱨ ᱮᱱᱮᱪ᱑᱘ ᱥᱟᱞᱟᱜ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱱᱟᱜᱟᱢ ᱱᱟᱜᱟᱢᱮᱛ ᱨᱩᱯ ᱠᱷᱚᱱ, ᱦᱚᱱᱚᱛ ᱨᱮᱱᱟᱜ ᱫᱚ ᱢᱤᱫ ᱟᱹᱰᱤ ᱥᱚᱨᱮᱥ ᱯᱟᱨᱚᱢᱟᱱᱟᱝ ᱛᱟᱦᱮᱸ ᱠᱟᱱᱟ ᱾ ᱱᱚᱰᱮ ᱫᱚ ᱢᱚᱣᱨᱭᱚ ᱠᱚᱣᱟᱜ, ᱥᱟᱛᱵᱟᱦᱚᱱ ᱠᱚᱣᱟᱜ, ᱨᱟᱥᱴᱨᱚᱠᱩᱴ ᱠᱚᱣᱟᱜ, ᱪᱟᱞᱩᱠᱭᱚ, ᱠᱚᱞᱪᱩᱨᱤᱭᱟ ᱠᱚᱣᱟᱜ, ᱠᱟᱠᱚᱛᱤᱭᱚ, ᱠᱷᱚᱞᱡᱤᱭᱚ ᱠᱚᱣᱟᱜ, ᱵᱚᱦᱢᱚᱱᱤᱭᱚ ᱠᱚᱣᱟᱜ, ᱵᱮᱨᱰᱟᱦᱤᱭᱚ ᱠᱚᱣᱟᱜ, ᱢᱩᱜᱚᱞ ᱠᱚᱣᱟᱜ, ᱟᱨ ᱦᱟᱭᱫᱽᱨᱟᱵᱟᱫᱽ ᱱᱤᱡᱟᱢ ᱠᱚᱣᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾ ᱞᱮᱛᱟᱲ ᱜᱮ ᱥᱟᱥᱚᱱᱤᱭᱟᱸ ᱠᱚ ᱦᱚᱛᱮᱛᱮ ᱡᱚᱜᱟᱣ ᱡᱚᱛᱚᱱ ᱟᱠᱟᱱ ᱞᱟᱠᱪᱟᱨ, ᱯᱷᱟᱭᱤᱵᱽ ᱟᱨᱴᱥ ᱟᱨ ᱵᱟᱥᱛᱩᱠᱚᱞᱟ ᱨᱮᱱᱟᱜ ᱠᱷᱟᱫᱟᱱ ᱫᱚ ᱱᱚᱣᱟ ᱡᱤᱭᱟᱹᱲ ᱫᱚᱦᱚᱭ ᱨᱮ ᱟᱹᱰᱤ ᱢᱟᱨᱟᱱᱜ ᱮᱱᱮᱢ ᱢᱮᱱᱟᱜ ᱛᱟᱭᱟ ᱾ ᱡᱮᱞᱮᱠᱟ ᱟᱡᱟᱜ ᱫᱚᱲᱦᱚ ᱞᱟᱠᱪᱟᱨ ᱥᱟᱶᱛᱮ ᱵᱤᱫᱟᱨ ᱦᱚᱱᱚᱛ ᱨᱮᱫᱚ ᱵᱟᱹᱲᱛᱤ ᱦᱤᱱᱫᱩ ᱟᱨ ᱛᱩᱲᱩᱠ ᱢᱮᱱᱟᱜ ᱠᱚᱣᱟ ᱾ ᱱᱚᱝᱠᱟ ᱜᱮ, ᱵᱚᱥᱣᱮᱥᱣᱚᱨᱟ ᱟᱨ ᱵᱩᱨᱩ ᱱᱟᱱᱚᱠ ᱞᱮᱠᱟᱱ ᱥᱟᱶᱛᱟᱨᱤ ᱟᱨ ᱫᱷᱚᱨᱚᱢᱟᱹᱨᱤ ᱥᱩᱫᱷᱟᱹᱨᱤᱭᱟᱹ ᱠᱚᱦᱚᱸ ᱥᱚᱢᱟᱱ ᱦᱚᱠ ᱪᱮᱛᱟᱱᱨᱮ ᱨᱮ ᱞᱟᱫᱮ ᱟᱠᱟᱱ ᱥᱟᱶᱛᱟᱨᱤ ᱥᱩᱥᱟᱹᱨ ᱨᱮ ᱟᱹᱰᱤ ᱢᱟᱨᱟᱱᱜ ᱯᱟᱴ ᱮ ᱛᱚᱨᱟᱝ ᱟᱠᱟᱫ-ᱟ ᱾ ᱚᱱᱛᱚ ᱦᱟᱥᱟ ᱦᱚᱱᱚᱛ ᱨᱮ ᱧᱮᱞ ᱟᱠᱟᱱ ᱵᱟᱨ ᱞᱮᱠᱟᱱ ᱢᱤᱠᱷᱭᱟᱹ ᱦᱟᱥᱟ ᱢᱮᱱᱟᱜᱼᱟ ᱾ ᱦᱮᱸᱫᱮ ᱦᱟᱥᱟ ᱟᱨ ᱫᱷᱤᱨᱤ ᱦᱟᱥᱟ ᱟᱨ ᱵᱟᱝ ᱢᱟᱠᱲᱟ ᱦᱟᱥᱟ ᱾ ᱦᱮᱸᱫᱮ ᱦᱟᱥᱟ ᱦᱚᱱᱚᱛ ᱨᱮᱱᱟᱜ ᱢᱤᱠᱷᱭᱟᱹ ᱦᱟᱹᱴᱤᱧ ᱫᱚ ᱰᱮᱠᱚᱱ ᱡᱟᱞ ᱠᱷᱚᱱ ᱚᱰᱚᱠ ᱟᱠᱟᱱ ᱦᱮᱸᱫᱮ ᱦᱟᱥᱟ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱟᱹᱰᱤ ᱧᱟᱹᱦᱩᱴᱟᱜ ᱦᱮᱸᱫᱮ ᱨᱚᱝ ᱠᱟᱱᱟ ᱾ ᱱᱚᱣᱟ ᱦᱟᱥᱟ ᱨᱮᱫᱚ ᱪᱤᱱ ᱨᱮᱱᱟᱜ ᱥᱮᱞᱮᱫ ᱟᱹᱰᱤ ᱵᱟᱹᱲᱛᱤ ᱛᱟᱦᱮᱱᱟ ᱾ ᱦᱚᱲ ᱞᱮᱠᱷᱟ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱵᱤᱫᱟᱨ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑,᱗᱐᱓,᱓᱐᱐ ᱢᱮᱱᱟᱜ ᱠᱚᱣᱟ ᱾ ᱢᱚᱴᱟᱢᱩᱴᱤ ᱧᱮᱞ ᱞᱮᱠᱷᱟᱱ ᱫᱩ ᱜᱟᱢᱵᱤᱭᱟ ᱟᱨ ᱭᱩᱮᱥ ᱦᱚᱱᱚᱛ ᱱᱮᱵᱽᱨᱟᱥᱠᱟ ᱥᱟᱶ ᱵᱟᱨᱟᱵᱟᱹᱨᱤ ᱜᱮᱭᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱒᱘᱗ ᱟᱱᱟᱜ (ᱡᱚᱛᱚ ᱛᱮ ᱖᱔᱐ ᱠᱷᱚᱱ) ᱨᱮᱝᱠᱤᱝ ᱮ ᱮᱢᱟᱦᱟᱭᱟ ᱾ ᱵᱤᱫᱟᱨ ᱦᱚᱱᱚᱛ ᱨᱮ ᱦᱚᱲᱚ ᱑᱐᱐᱐ ᱠᱚᱲᱟ ᱦᱚᱯᱚᱱ ᱞᱟᱹᱜᱤᱫ ᱙᱕᱒ ᱠᱩᱲᱤ ᱦᱚᱯᱚᱱ ᱟᱜ ᱡᱟᱱᱟᱝ ᱡᱟᱹᱛᱤ ᱢᱮᱱᱟᱜᱼᱟ ᱾ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱑.᱐᱑% ᱢᱮᱱᱟᱜᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Bidar district official website